ନୂଆଦିଲ୍ଲୀଃ କରୋନା କାରଣରୁ ଦେଶରେ ବର୍ତ୍ତମାନ ଲକଡାଉନ ସ୍ଥିତି ଜାରି ରହିଛି। କିନ୍ତୁ ଏହାର ପ୍ରଭାବ ପାଗ ଉପରେ ବେଶ ଗୁରୁତର ଭାବେ ପଡ଼ୁଥିବା ଦେଖିବାକୁ ମିଳିଛି। ଲକଡାଉନ ଘୋଷଣା ପରେ ଦିଲ୍ଲୀ-ଏନସିଆରର ବାୟୁ ମଣ୍ଡଳରେ ପ୍ରଦୂଷଣର ମାତ୍ରା ବେଶ କମିଥିବା ଦେଖିବାକୁ ମିଳିଛି। ଆକାଶ ସ୍ପଷ୍ଟ ଦେଖାଯାଉଛି ଏବଂ ବାୟୁ ପ୍ରଦୂଷଣ ତଳକୁ ଖସି ଆସିଛି। ଶନିବାର ସକାଳେ ଦିଲ୍ଲୀ-ଏନସିଆର ଅଞ୍ଚଳରେ ସ୍ୱଚ୍ଛ ନୀଳ ଆକାଶରେ ସୂର୍ଯ୍ୟକିରଣ ପଡ଼ିଥିବା ଦେଖିବାକୁ ମିଳିଥିଲା । ଆଉ ଏହା ତଥ୍ୟ ମଧ୍ୟ ପାଣିପାଗ ବିଭାଗ ଜାରି କରିଛି। ବିଗତ ଦୁଇ ଦିନ ଧରି ମଧ୍ୟମ ଧରଣର ବର୍ଷା ହେତୁ ଶନିବାର ତାପମାତ୍ରାରେ ମଧ୍ୟ ହ୍ରାସ ଘଟିଛି।
ଗତ ବର୍ଷ ଅଗଷ୍ଟ ୧୮ ପରଠାରୁ ଦିଲ୍ଲୀ ଏବଂ ଏହାର ଆଖପାଖ ଅଞ୍ଚଳରେ ପିଏମ ୧୦(ବାୟୁରେ ମାଇକ୍ରୋ କଣିକା)ର ସର୍ବନିମ୍ନ ସ୍ତର ରେକର୍ଡ କରାଯାଇଥିଲା। ଦିଲ୍ଲୀ-ଏନସିଆରରେ ପିଏମ ୧୦ ସ୍ତର କ୍ୟୁବିକ ମିଟର ପିଛା ୩୨.୭ ମାଇକ୍ରୋଗ୍ରାମ୍ ରେକର୍ଡ କରାଯାଇଥିଲା, ଯାହା ଗତ ବର୍ଷ ଅଗଷ୍ଟ ୧୮ରେ କ୍ୟୁବିକ୍ ମିଟର ପ୍ରତି ସର୍ବନିମ୍ନ ୧୫।୯ ମାଇକ୍ରୋଗ୍ରାମ୍ ରେକର୍ଡ ହୋଇଥିବାରୁ ଏହା ସର୍ବନିମ୍ନ ଅଟେ। ସହରର ବାୟୁ ଗୁଣବତ୍ତା ସୂଚକାଙ୍କ ୪୦ରେ ଠିଆ ହୋଇଥିଲା, ଯାହା 'ଭଲ' ବର୍ଗରେ ଆସିଥାଏ।
